CAA को लेकर विरोध प्रदर्शन के बीच कार्टूनिस्ट प्राण की कॉमिक्स का कवर हुआ वायरल, बॉलीवुड सितारे भी कर रहे शेयर- देखें Photo  
देश भर में सीएए का विरोध
कार्टूनिस्ट प्राण की कॉमिक्स का कवर हुआ वायरल
कार्टून कैरेक्टर रमन की है कॉमिक्स
देश भर में नागरिकता संशोधन कानून (Citizenship Amendment Act) को लेकर विरोध प्रदर्शन जारी है और वहीं जामिया मिल्लिया इस्लामिया के छात्रों पर दिल्ली पुलिस की बर्बरता को लेकर भी छात्र सड़कों पर उतर रहे हैं. सोशल मीडिया पर जहां बॉलीवुड के सितारे इस मामले को लेकर लगातार अपना पक्ष रख रहे हैं. लेकिन खास यह कि इस सारी उथल-पुथल के बीच कार्टूनिस्ट प्राण (Cartoonist Pran) के फेमस कैरेक्टर रमन की एक कॉमिक्स का कवर सोशल मीडिया पर तेजी से वायरल हो रहा है. इस कॉमिक्स का टाइटल 'रमन- हम एक हैं (Raman-Ham Ek Hain)' है. इस कवर को बॉलीवुड के सितारे पुलकित सम्राट (Pulkit Samrat), ऋचा चड्ढा (Richa Chadha) और श्वेता रोहिरा (Shweta Rohira) ने भी रिट्वीट किया है. 

Don't know how but suddenly was reminded by the sub-conscious brain about this old #CartoonistPran comic book of his Raman series..Hum Ek Hain..
I think I'll have to start calling the sub-conscious brain the conscious one sharing the cover @ReallySwara@RichaChadha#CAA2019pic.twitter.com/uGJLU3tO7O

कार्टूनिस्ट प्राण (Cartoonist Pran) 'रमन- हम एक हैं (Raman-Ham Ek Hain)' के इस कवर को राइटर मयंक लखनवी के एकाउंट से इस कवर को शेयर किया गया है. मयंक सक्सेना ने 'केजीएफः चैप्टर 1' के हिंदी डायलॉग लिखे थे, हालांकि उनका यह एकाउंट वेरीफाइड नहीं है. लेकिन बॉलीवुड सितारे प्राण की इस कॉमिक्स के कवर को खूब शेयर कर रहे हैं. इस कॉमिक्स में भाईचारे और एकता का संदेश दिया गया है. कॉमिक्स के कवर पर रमन के साथ उनके दोस्त मोगा सिंह और खलीफा भी नजर आ रहे हैं. 
कार्टूनिस्ट प्राण (Cartoonist Pran) 'रमन- हम एक हैं (Raman-Ham Ek Hain)' को 1983 में तत्कालीन प्रधानमंत्री इंदिरा गांधी ने रिलीज किया था, क्योंकि इसमें एकता और भाईचारे का संदेश दिया गया था. देश के मौजूदा हालात में इस कवर की प्रासंगिकता को समझा जा सकता है और इसी लिए सोशल मीडिया पर इसके कवर को वायरल किया जा रहा है.